土山灣孤兒院

缩略图
土山灣孤兒院（法語：L' Orphelinat de T'ou-sè-wè）是一家曾經有過个敎會孤兒院，1864年由法國耶穌會造勒上海徐家匯之南个土山灣地區而得名。

1840年，以法國耶穌會爲主个大批外國傳敎士來到上海，勒徐家匯建造天主堂、修道院、天文臺、藏書樓、敎會學堂、慈善機構等，形成了上海天主敎敎務中心，土山灣孤兒院也是勒迭個背景下頭建成个。

 土山灣孤兒工藝院 
土山灣孤兒院勒撫養孤兒之余，還創辦了土山灣孤兒工藝院，對繪畫、雕塑、印刷、木刻、金工等藝術領域儕有所涉及，交關新工藝儕發源於此，土山灣對東亞近代繪畫、照相、印刷出版、海派雕刻等手工技藝有著深遠个影響，爲近代東西方文化个交流產生了邪氣積極个作用，書畫大師任伯年、劉海粟、徐悲鴻儕曾在此任敎。徐悲鴻直言:“土山灣亦有可畫之所,蓋中國西洋畫土山灣老照片之搖籃也，稱土山灣畫館爲「中國西洋畫个搖籃」。。中國雕塑藝術奠基人張充仁、雕刻工藝大師徐寶慶儕勒土山灣開始了藝術啟蒙。

 土山灣文化保護現狀 
中華人民共和國成立後，土山灣孤兒工藝院勒1960年關脫，孤兒院个各個工藝部門也勒之前个公私合營當中一一拆分脫。土山灣个眾多文化遺跡勒文化大革命當中遭受破壞，其歷史價值長期弗受重視。

進入廿一世紀，政府逐漸加強了對土山灣文化个研究搭保護，開始著手建立土山灣博物館，勒2010年上海世界博覽會召開期間个2010年6月12號正式開館。博物馆勒拉土山湾孤儿院旧址一楼，展厅面积近900平方米，展出个作品弗仅有张充仁、徐宝庆等大师个作品，更有参加过世博会，历经沧桑、千辛万苦从国外寻转来个土山湾牌楼。2014年，土山湾孤儿院旧址选进上海市文物保护单位当中。

 參攷文獻 

Category:耶稣会
Category:徐家汇
Category:上海历史
Category:徐汇区建筑物
Category:土山湾
Category:上海美术